1988թ. դեկտեմբերյան երկրաշարժը ոչ միայն ավերակների վերածեց հնամյա Գյումրին, այլև տակնուվրա արեց նրա արվեստագետ որդիների ներաշխարհը: Սամվել Լաճիկյանի ստեղծագործական կենսագրությունը ևս ակամա բաժանվեց մինչերկրաշարժյանի և հետերկրաշարժյանի, որոնք միմյանցից էականորեն տարբերվում են ոչ միայն գուներանգներով ու կատարման ոճով, այլև գեղարվեստական մտածողությամբ: